സൗത്തി, ആന്ഡേഴ്സന്, കോലിയുടെ പേടിസ്വപ്നമായവരില് ഇനി അലിയും! വമ്ബന് നേട്ടം ലോക ക്രിക്കറ്റില് ഇന്ത്യന് ക്യാപ്റ്റനും സ്റ്റാര് ബാറ്റ്സ്മാനുമായ വിരാട് കോലിയുടെ ഉറക്കം കെടുത്തിയത് രണ്ടു ബൗളര്മാരായിരുന്നു. ഇംഗ്ലണ്ടിന്റെ പേസ് ഇതിഹാസം ജെയിംസ് ആന്ഡേഴ്സനും ന്യൂസിലാന്ഡ് സ്റ്റാര് പേസര് ടിം സൗത്തിയുമായിരുന്നു ഇത്. കാരണം അന്താരാഷ്ട്ര ക്രിക്കറ്റില് കോലിയെ ഏറ്റവുമധികം തവണ പുറത്താക്കിയത് ഇവരായിരുന്നു. 10 തവണ വീതമായിരുന്നു ആന്ഡേഴ്സനും സൗത്തിയും ഇന്ത്യന് നായകനു മടക്കടിക്കറ്റ് നല്കിയത്. അക്കൂട്ടത്തിലേക്കു പുതിയൊരാള് കൂടി ചേര്ന്നിരിക്കുകയാണ്. ഇംഗ്ലണ്ടിന്റെ സ്പിന് ബൗളിങ് ഓള്റൗണ്ടര് മോയിന് അലിയാണിത്. ഓവലില് നടക്കുന്ന നാലാം ക്രിക്കറ്റ് ടെസ്റ്റിന്റെ രണ്ടാമിന്നിങ്സില് കോലിയുടെ വിക്കറ്റെടുത്തതോടെയാണ് അലിയും എലൈറ്റ് ബൗളര്മാരില് ഒന്നാംസ്ഥാനത്തേക്കു കയറിയത്. ഐപിഎല്ലില് നേരത്തേ കോലി നയിച്ച റോയല് ചാലഞ്ചേഴ്സ് ബാംഗ്ലൂരിന്റെ താരം കൂടിയായിരുന്ന അലി 10ാം തവണയാണ് വമ്ബന് വിക്കറ്റിനു അവകാശിയായത്. ടെസ്റ്റ് ക്രിക്കറ്റില് ഇതു ആറാംതവണയാണ് കോലിയുടെ വിക്കറ്റ് അലി വീഴ്ത്തിയത്. രണ്ടു പേര് മാത്രമേ ഇതില്ക്കൂടുതല് തവണ അദ്ദേഹത്തെ പുറത്താക്കിയിട്ടുള്ളൂ. ആന്ഡേഴ്സനും ഓസ്ട്രേലിയന് സ്പിന്നര് നതാന് ലിയോണുമാണിത്. ഇരുവരും ഏഴു തവണ വീതം ഇന്ത്യന് നായകന്റെ വിക്കറ്റ് വീഴ്ത്തിയിട്ടുണ്ട്.